2012 թվականի խորհրդարանական ընտրությունների շրջանում «Քաղաքաշինությունն ու նոր կառավարությունը» վերնագրով հոդվածով մի շարք առաջարկություններ արեցի` միտված ոլորտի պետական կառավարման բարելավմանը։ Իհարկե, դրան հաջորդեց երբևէ ամենաանտրամաբանական որոշումներից մեկը՝ կառավարությանն առընթեր ճարտարապետության պետական կոմիտեի ստեղծումը, որը մի քանի փոխակերպումներից հետո այսօր գործում է որպես քաղաքաշինության պետական կոմիտե։ Նոր կառավարության ձևավորմամբ հաղթահարելով իմ, այսպես ասած «վախը» , որ կրկին իմ առաջարկությունը կարող է հանգեցնել ավելի վատ արդյունքի, ինչպես նաև հաշվի առնելով վերջին օրերին ոլորտային պատասխանատուների նշանակումները, որոշեցի մեկ անգամ ևս բարձրաձայնել քաղաքային զարգացման և պլանավորման ոլորտի մի քանի հիմնարար խնդիրները։